
Raport de specialitate

privind aprobarea bugetului  local al comunei Todireni  pe anul 2024


Proiectul bugetului de venituri și cheltuieli pe anul 2024 a fost fundamentat având in vedere Legea nr.421/2023 privind bugetul de stat pe anul 2024.

Veniturile bugetare locale sunt definite prin lege, ca fiind resursele banești care se cuvin bugetelor locale în baza unor prevederi legale, formate din impozite, taxe, contributii, alte vărsăminte, alte venituri, cote defalcate din unele venituri ale .bugetului de stat, subvenții primite de la bugetul de stat și de la alte bugete. Pe lângă veniturile realizate din surse proprii, bugetele locale primesc sume importante de la bugetul de stat, în vederea reechilibrării lor sub forma cotelor defalcate din impozitul pe venit și a sumelor defalcate din unele venituri ale bugetului de stat,sume primite prin  programele  de finantare PNRR, Anghel Saligny si alte programe de finanatare .


Prin Decizia Sefului  Administratiei Judetene a Finantelor Publice  Botosani nr.1 din 9 ianuarie  2024  au fost repartizate  Comunei Todireni sume defalcate din  TVA si cote defalcate din impozitul pe venit pentru finantarea cheltuielilor descentralizate la nivelul comunelor, pentru echilibrarea bugetelor locale . Prin Hotărârea Consiliului  Judetean  nr.3 si  nr.4 din  12.01.2024,  au  fost  repartizate sume corespunzatoare cotei de 6% din impozitul pe venit pe anul 2024, pentru cheltuieli de functionare ,programe de dezvoltare locala si programe de infrastructura.


Bugetele locale evidentiaza, la rândul lor, cheltuielile pentru acțiuni specifice colectivtăților locale, care sunt finantate atât din venituri proprii cât și din transferuri de la bugetul de stat. Bugetele locale ale autoritatilor administratiei publice locale au în componență o sectiune de funcționare și una de dezvoltare


Totalul bugetului  pe anul 2024
cuprinde la partea de venituri suma de 26.214,58 mii lei,iar la partea de cheltuieli suma de 28.762,50 mii lei. Diferenta de 2.547,92 mii lei se acopera din excedentul executiei bugetare a anilor precedenti. Veniturile proprii ale bugetului local provenind din impozite și  taxe pe cladiri, terenuri mijloace de transport care au fost stabilite în functie de nivelul acestora din evidenta fiscala și gradul de încasare .


Aprobarea bugetului local se face pe titluri, capitole și subcapitole, articole și aliniate, pe cele doua sectiuni. de functionare și de dezvoltare,conform anexelor care fac parte integranta din proiectul de hotarare.

Nivelul cheltuielilor s-a dimensionat în strictă concordanță cu veniturile previzionate a fi încasate în anul 2024, precum și în conformitate cu prevederile legale în vigoare și cu rata inflatiei prognozată pentru anul 2024.

